Vitenskapsåret 1582

Vitenskapsåret 1582 er en oversikt over hendelser, prisvinnere, fødte og avdøde personer med tilknytning til vitenskap i 1582.

Kalender 
 Dette året ble den gregorianske kalenderen innført av pave Gregor XIII, ved bullen «Inter gravissimas», utstedt 24. februar og i hovedsak basert på Christophorus Clavius' beregninger. Under Habsburgmonarkiet i Spania, Portugal og Italia, og i Polen-Litauen fortsatte året som normalt med den julianske kalenderen til torsdag 4. oktober. Den påfølgende dagen ble fredag 15. oktober. Frankrike byttet to måneder senere, og lot søndag 9. desember bli fulgt av mandag 20. desember. Andre land byttet senere, mens de protestantiske landene nektet å bytte. Danmark-Norge byttet kalender år 1700, da søndag 18. februar ble fulgt av mandag 1. mars.

Oppdagelsesreiser 
 Richard Hakluyt får publisert beretningen «Divers Voyages Touching the Discoverie of America and the Ilands Adjacent unto the Same, Made First of all by our Englishmen  and Afterwards by the Frenchmen and Britons». London.

Astronomi 
 6. mars − Aurora polaris ble observert så langt sør som til Lisboa (39⁰ N) og 33⁰N i Sørøst-Asia. Utbruddet varte i tre dager.
 Giovanni Antonio Magini får publisert efemeriden «Ephemerides coelestium motuum». Bologna.

Fysiologi og medisin 
 Urbain Hémand får publisert verket «Recherche de la vraye anathomie des dents, nature et propriété d’icelles», om tennenes anatomi. Lyon.

Psykologi 
 Giordano Bruno får publisert traktatene «De umbris idearum» (Om idéenes skygge), «Ars Memoriae» (Minnets kunst) og «Cantus Circaeus» (Sirkelens sang). Paris.

Fødsler
 6. februar − Mario Bettini (død 1657), italiensk matematiker og astronom.
 25. desember − Jean François (død 1668), fransk matematiker.
 Ukjent dato − John Bainbridge (død 1648), engelsk astronom.
 Ukjent dato − Giovanni Battista Baliani (død 1666), italiensk fysiker.

Dødsfall
 17. juli − Jacques Peletier du Mans (født 1517), fransk matematiker.

Referanser